**A Hankook elektromos személygépkocsi abroncsa megkapta a 2018-as IDEA díjat**

**A Hankook következő generációs e-abroncsa, a Kinergy AS ev az International Design Excellence Awards (IDEA) díjazottjai közé került. A Kinergy AS ev a rendkívül alacsony gördülési zajt biztosító fejlett technológiát jobb menetjellemzőkkel és kényelemmel kombinálja. A díjat az innovatív dizájnért kapta.**

***Németország, Neu-Isenburg, 2018. október 18. ––*** A Hankook Kinergy AS ev, egy második generációs e-abroncs, az idei International Design Excellence Awards (IDEA) díjazottja az Automotive & Transport kategóriában.

A Hankook futurisztikus koncepcióabroncsai az elmúlt években mindig meggyőzően teljesítettek, és az International Design Excellence Awards díjazottjai között szerepeltek. 2015-ben az abroncsgyártó bronz- és aranyérmet szerzett, 2017-ben a döntőbe jutott. A Hankook most először nyerte el a díjat egy tömeggyártású termékkel.

A speciálisan elektromos járművekhez optimalizált Kinergy AS ev többek között a rendkívül alacsony gördülési zajjal tűnik ki. Az abroncs kényelmi jellemzői, menetteljesítménye és kezelhetősége a nagy teljesítményű személygépkocsi abroncsokéval vetekszik. A Kinergy AS ev áramkörökre emlékeztető futófelületi mintázata és az oldalfalak elektromos járművekhez tervezett kialakítása jobb légellenállást és optimális menetjellemzőket biztosít különböző feltételek között.

A zajcsökkentéshez többféle technológiát alkalmaznak. A Hankook Tire például egy olyan technológiát alkalmazott, mellyel a menet közben keletkező bizonyos hangfrekvenciákat csökkenteni lehetett. Egy aramid-hibrid erősítő öv használatával minimálisra csökkent a mintaelemek deformálódása irányváltás közben. Ez a funkció segít az optimális tapadás fenntartásához, így kiváló kezelhetőséget tesz lehetővé, illetve jelentősen javítja a menetstabilitást is.

Az IDEA 2018 általi elismeréssel a Hankook Tire dizájn filozófiájáért és a jövő mobilitásának alakítására való képességéért kapott díjat. A Hankook Tire egy olyan stratégiát folytat, mellyel továbbra is vezető szerepet tölthet be az innováció terén a jövő gumiabroncs-iparában.

Az Industrial Design Society of America szervezésében megrendezett 2018-as IDEA egy rendkívül értékes dizájndíj és az iF DESIGN AWARD' és a ‚Red Dot Design Award' mellett a három világszinten legfontosabbnak tartott dizájndíj egyike. A legjobb dizájn kiválasztásánál különféle szempontokat vesznek figyelembe, mint a dizájn-innováció, a felhasználó számára nyújtott élmény és haszon, a vállalati társadalmi felelősségvállalás, valamint az esztétika.

###

**A Hankook Tire vállalatról**

A Hankook Tire világszerte innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok, valamint a motorsport számára (mind a pályás versenyeken, mind pedig ralin résztvevő csapatoknak).

A Hankook Tire több mint 180 országba szállítja termékeit, és világszinten több mint 22.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén, Ennek érdekében a Hankook folyamatosan befektet öt kutatás-fejlesztési központjába és nyolc gyártási egységébe. A Hannoveri Technológiai Központban az európai piac igényeire szabva fejlesztik az abroncsokat, különös tekintettel az európai prémium autógyártók első szerelésű abroncsaira.

A Hankook Tire európai központja Neu-Isenburgban található, Frankfurt am Main közelében. A vállalatnak Németországban, Nagy-Britanniában, Franciaországban, Olaszországban, Spanyolországban, Hollandiában, Magyarországon, Csehországban, Oroszországban, Törökországban, Svédországban, Ukrajnában és Lengyelországban vannak képviseletei. A további európai országokban a cég termékeit regionális nagykereskedők terítik. A vállalat globális bevételének kb. 30 százalékát az európai piacokon és a FÁK országaiban realizált értékesítések adják.

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg már több mint 3300 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nő. A rácalmási gyárban készült termékek az európai piacot szolgálják ki, és megfelelnek a vezető autógyártók előírásainak és igényeinek is. A Hankook Tire Magyarország Kft. rendelkezik az ISO 9001:2008., ISO/TSO 16949:2009. minőségi és az ISO 14001:2014. környezetvédelmi tanúsítvánnyal. A Hankook Tire 2016 óta szerepel a világszinten elismert Dow Jones Fenntarthatósági Indexben (DJSI World).

További információ: <http://www.hankooktire-mediacenter.com> és [www.hankooktire.com](http://www.hankooktire-eu.com)

**Kapcsolat:**

|  |  |  |
| --- | --- | --- |
| **Hankook Tire Magyarország Kft. |** Kommunikációs Osztály **|** 2459 Rácalmás, Hankook tér 1. | | |
| **Roy Katalin**  kommunikációs vezető  [roykatalin@hankooktire.com](mailto:roykatalin@hankooktire.com) | **Boda Bence**  kommunikációs asszisztens  Tel.: +36 25 556 096  bence.boda@hankooktire.com | **Pacsirszky Attila**  kommunikációs asszisztens  Tel.: +36 25 556 091  pacsirszky@hankooktire.com |